Tempulli Pavalavanam

i Tempullit Pavalavannam]]

**Tempulli Pavalavannam** ose **Tiru Pavala Vannami** është një tempull hindu kushtuar perëndisë Vishnu, i vendosur në qytetin e Kanchipuramit në shtetin indian Tamil Nadu. I ndërtuar në Stilin Arkitekturor Dravidian, tempulli është lartësuar nga *Divya Prabandha*, kanoni i hershëm mesjetar tamil i shenjtëve alvarë nga shekujt e VI–IX. Për rrjedhojë është klasifikuar si një nga 108 *Divya Desamët* kushtuar Vishnut, që në këtë tempull adhurohet si Pavalavannar Perumali dhe bashkëshortes së tij Lakshmi si Komalavalli.
Tempulli besohet se ka qenë ndërtuar nga Dinastia e hershme Chola, me kontribute të mëvonshme nga ajo mesjetare Chola dhe mbretërit Vijayanagara. Tepulli ka tre mbishkrime në muret e tij, dy që datojnë nga periudha e Kulothunga Cholas I (1070–1120) dhe një nga ajo e Rajadhiraja Cholas (1018-54). Një mur graniti rrethon tempullin, duke përfshirë të gjitha faltoret dhe dy pellgjet me ujë. Në tempull ndodhet një *raxhagopuram* shtatë katësh, kulla e portikut të tempullit.
Pavalavannari besohet se i është shfaqur të diturit Naimisaranya. Në tempull zhvillohen gjashtë rituale të përditshme dhe tre festa vjetore, nga të cilat më e shquara është festa e Brahmotsavamit, e zhvilluar gjatë muajit tamil të *Aavanit* (gusht–shtator). Tempulli mirëmbahet dhe administrohet nga Bordi i Besimit Hindu dhe Përkrahjes së Bamirësisë i Qeverisë së Tamil Nadusë.

## Aspektet fetare
### Festat dhe praktikat fetare
Tempulli ndjek traditat e sektit Thenkalai të Vaishnavizmit dhe bën pjesë në traditën *Vaikanasa Agama*. Priftërinjtë e tempullit kryejnë rituale *puxha* gjatë festave dhe mbi një bazë të përditshme. Si në tempujt e tjerë të Vishnut në Tamil Nadu, priftërinjtë i përkasin nën-kastës brahmine të Bashkësisë Vaishnavaite. Ritualet e tempullit kryhen gjashtë herë në ditë: *Ushathkalami* në orën 7 të mëngjesit, *Kalasanthi* në orën 8:00 po të mëngjesit, *Uchikalami* nëorën  11:30 paradite, *Sayarakshai* në orën 6:00 pasdite, *Irandamkalami* në orën 7:00 po pasdite dhe *Ardha Jamami* në orën 10:00 të darkës. Çdo ritual ka tre faza: *alangarami* (dekorimi), *neivethanami* (ofrimi i ushqimit) dhe *deepa aradanai* (tundja e kandilave) si për Pavalavannarin ashtu dhe për Komalavallin. Gjatë fazës së fundit të adhurimit, luhet muzikë me *nagaswaram* (instrument frymor) dhe *tavil* (instrument me perkursion), ndërsa priftërinjtë recitojnë udhëzime fetare nga *Vedat* (tekste të shenjta) dhe adhuruesit përkulen përpara imazhit hyjnor të tempullit. Në tempull kryhen edhe rituale javore, dy-javore dhe mujore. Tempulli ndjek traditat e sektit Thenkalai të traditës Vaishnavite të Vaikunta Ekadesit dhe gjatë muajit tamil të Margazhit tërheq mjaft pelegrinë.

### Domethënia fetare
Nga 12 alvarët (shenjtë të shquar të traditës vaishnavite) tre prej tyre, përktësisht Peyalvari, Thirumalisai Alvari dhe Thirumangai Alvari kanë kënduar lavde mbi format e ndryshme të hyjnisë së këtij tempulli. Gjithashtu shumë acharya (mësues më të rëndësishëm se gurutë) kanë shkruar këngë mbi format e ndryshme të hyjnisë së këtij tempulli. Tempulli është i drejtuar nga perëndimi dhe binjakët aswinë kanë adhuruar hyjninë në këtë tempull.

## Galeri imazhesh

File:Manavalamamunigal 15.jpg
File:Manavalamamunigal 03.jpg
File:Manavalamamunigal 06.jpg
File:Manavalamamunigal 07.jpg
File:Manavalamamunigal 08.jpg
File:Manavalamamunigal 10.jpg
File:Manavalamamunigal 02.jpg

## Shiko edhe
* Lista e tempujve në Kanchipuram
* Arkitektura Chola
* Arkitektura Dravidiane
* Koili

## Referime 
## Bibliografia
* 
* 

## Lidhje të jashtme